Στην αρχή, το μόνο που σκεφτόμουν ήταν να την πληγώσω.
Να την πληγώσω ψυχικά. Μόνο αυτό σκεφτόμουν.
Ένιωθα χαρά που φοβόταν.
ΕΤΗΣΙΩΣ, ΟΙ ΗΠΑ ΜΕΤΡΟΥΝ ΠΑΝΩ ΑΠΟ ΤΡΙΑ ΕΚΑΤ. ΠΕΡΙΣΤΑΤΙΚΑ
ΠΑΡΕΝΟΧΛΗΤΙΚΗΣ ΠΑΡΑΚΟΛΟΥΘΗΣΗΣ
ΚΑΤΩ ΤΟΥ ΕΝΟΣ ΤΕΤΑΡΤΟΥ ΤΩΝ ΠΑΡΑΒΑΤΩΝ ΕΙΝΑΙ ΓΥΝΑΙΚΕΣ
Τους αμφισβητούσα όλους γύρω μου.
Είναι τρομακτικό.
Όποιος το κάνει δεν θέλει απλώς να σε ενοχλήσει.
Έχει εμμονή μαζί σου.
Δεν είχα ιδέα τι θα συνέβαινε.
Ήμουν σίγουρη ότι θα κατέληγα νεκρή.
ΑΥΤΗ ΕΙΝΑΙ Η ΙΣΤΟΡΙΑ ΠΑΡΕΝΟΧΛΗΤΙΚΗΣ ΠΑΡΑΚΟΛΟΥΘΗΣΗΣ
ΤΗΣ ΥΠΟΘΕΣΗΣ ΥΠ' ΑΡΙΘΜΟΝ 241-2080-19
Ικανοποιούσε την αρρωστημένη ανάγκη μου…
Δεν ξέρω τι ανάγκη ήταν, αλλά την ικανοποιούσε.
Σίγουρα θα το αποκαλούσα εκδίκηση.
ΜΙΑ ΣΕΙΡΑ ΤΟΥ NETFLIX
Καλύτερα να με θεωρούν δολοφόνο παρά στόκερ.
Ήθελα να νιώθει την ένταση ότι την παρακολουθούν.
Στόκερ γίνεται οποιοσδήποτε.
Είναι λόγια της φαντασίας.
Δεν είμαι τόσο τρελός ακόμα.
ΝΤΑΛΑΣ, ΤΕΞΑΣ
Γνώρισα χιλιάδες γυναίκες θύματα παρενοχλητικής παρακολούθησης.
Είναι σπάνιο, όμως, ο θύτης να είναι γυναίκα.
Κατά ένα ογδόντα τοις εκατό,
ο θύτης είναι άντρας και το θύμα είναι γυναίκα.
ΑΠΟΠΟΙΗΣΗ ΔΙΚΑΙΩΜΑΤΟΣ ΚΛΗΤΕΥΣΗΣ
Είναι μια μοναδική υπόθεση.
Έχει τα χαρακτηριστικά παρενοχλητικής παρακολούθησης.
ΤΖΑΝ ΛΑΝΓΚΜΠΕΪΝ ΚΑΤΑΦΥΓΙΟ ΓΥΝΑΙΚΩΝ
Μοτίβο συμπεριφοράς προς ένα άτομο
που προκαλούσε φόβο.
Η συγκεκριμένη υπόθεση, όμως, ήταν και εκδικητική παρενόχληση.
"Θα σε πιάσω. Θα το πληρώσεις.
Θα το μετανιώσεις που τα έβαλες μαζί μου".
Πολύ επικίνδυνη.
ΤΑΪΛΕΡ, ΤΕΞΑΣ
Ονομάζομαι Τζάκλιν Φέιγκιν.
Κατηγορήθηκα για παρενοχλητική παρακολούθηση.
Μεγάλωσα στο ανατολικό Τέξας.
Παντού εκκλησίες, εστιατόρια, δεν έχει πολλά να κάνεις.
Πας εκκλησία, για φαγητό, για ψώνια.
Αν δεν πιστεύεις στον Χριστό, είσαι κακός.
Στη Ζώνη της Βίβλου έτσι είναι. Είτε σ' αρέσει είτε όχι.
ΤΖΑΚΛΙΝ ΦΕΪΓΚΙΝ
Τα παιδικά μου χρόνια ήταν δύσκολα.
Μόνο η μητέρα μου ήταν δίπλα μου.
Υπάρχει ένας γερός δεσμός μεταξύ μας.
ΣΕ ΗΛΙΚΙΑ 21 ΕΤΩΝ, Η ΤΖΑΚΛΙΝ ΓΝΩΡΙΣΕ ΤΟΝ ΣΥΖΥΓΟ ΤΗΣ, ΤΖΕΣΙ
Γνώρισα τον σύζυγό μου μέσω κοινών φίλων.
Είχαμε μια έντονη σχέση.
Εξελίχθηκε πολύ γρήγορα.
Η κόρη μας γεννήθηκε το 2018 και παντρευτήκαμε το 2019.
Ο σύζυγός μου είχε αποκτήσει έναν γιο με την πρώην του,
κι όταν έμαθε για μας, ήθελε να ξέρει ποια ήταν κοντά στον γιο της.
Με το καλημέρα, μου είπε ότι αν πείραζα ποτέ έναν από τους δύο,
θα με σκότωνε.
Κι ότι δεν ήταν απειλή, αλλά υπόσχεση.
Νομίζω πως είχαν ακόμα αισθήματα μεταξύ τους.
Όταν βλέπεις μια άλλη κοπέλα να μετακομίζει στο σπίτι του πρώην σου,
με τον πρώην σου και τον γιο σου,
είναι δύσκολο να το χειριστείς.
Ονομάζομαι Σάντρα και μένω στο Φλιντ του Τέξας.
Ο Τζέσι είναι ο πρώην μου.
Η "ΣΑΝΤΡΑ" ΖΗΤΗΣΕ ΝΑ ΜΗΝ ΑΠΟΚΑΛΥΦΘΕΙ Η ΤΑΥΤΟΤΗΤΑ ΤΗΣ,
ΓΙΑ ΠΡΟΣΤΑΣΙΑ ΤΗΣ ΙΔΙΑΣ ΚΑΙ ΤΗΣ ΟΙΚΟΓΕΝΕΙΑΣ ΤΗΣ
Γνωριστήκαμε στην εφηβεία.
Ήμαστε φίλοι πολλά χρόνια.
ΣΑΝΤΡΑ
Το 2012 αποφασίσαμε να κάνουμε σχέση.
Το 2015, ο Τζέσι κι εγώ αποκτήσαμε ένα όμορφο αγοράκι.
Δεν συμφωνούσαμε, όμως, σε όλα.
Αυτός ήταν άθεος κι εγώ ήμουν θρήσκα.
Δώσαμε τέλος στη σχέση μας στα τέλη του 2016.
Ο ΤΖΕΣΙ ΑΡΝΗΘΗΚΕ ΝΑ ΣΥΜΜΕΤΑΣΧΕΙ ΣΕ ΑΥΤΟ ΤΟ ΝΤΟΚΙΜΑΝΤΕΡ
Λίγους μήνες μετά το τέλος της σχέσης μας, ο Τζέσι έκανε σχέση με την Τζάκλιν.
Δεν την έβλεπα συχνά,
έτσι δεν την ήξερα πολύ καλά.
Ήταν πολύ ήσυχη.
Δεν με πείραζε που είχε σχέση με άλλη.
Με πείραξε για το πόσο γρήγορα μπήκε στη ζωή του παιδιού μου
και ανησυχούσα ότι εξαιτίας της…
θα έμπαινε σε δεύτερη μοίρα.
ΑΠΡΙΛΗΣ
ΤΗΝ 1η ΑΠΡΙΛΙΟΥ 2017, Ο ΓΙΟΣ ΤΗΣ ΣΑΝΤΡΑΣ ΚΑΙ ΤΟΥ ΤΖΕΣΙ ΕΙΧΕ ΣΟΒΑΡΟ ΑΤΥΧΗΜΑ
Ήμουν στη δουλειά όταν με πήρε η ξαδέρφη μου.
Μου είπε μόνο ότι ο γιος μου δεν ανάπνεε
κι ότι έπρεπε να πάω.
Πήρα τον Τζέσι την ώρα που έφευγα και του το είπα. Ήρθε κι εκείνος.
Φτάσαμε πρώτοι στο νοσοκομείο.
Περιμέναμε για λίγα λεπτά να έρθει ο γιατρός
και μας είπε ότι ο γιος μου δεν είχε παλμό από την ώρα…
που τον πήραν.
Ο γιος μου πέθανε την 1η Απριλίου 2017.
Ήμουν σε απόλυτη άρνηση ότι είχε πεθάνει.
Όλη μου η ζωή διαλύθηκε.
Κατέφυγα στα ναρκωτικά και στο αλκοόλ.
Έχασα εντελώς τον εαυτό μου.
Πάλευα κάθε μέρα
με τη σκέψη αν θα σηκωνόμουν για να προσπαθήσω
να ζήσω
ή αν θα τα παρατούσα,
και ξέρω ότι και ο Τζέσι το πάλευε όπως εγώ.
Αφότου
πέθανε ο γιος τους…
η μητέρα του έγινε…
Δεν ξέρω, πενθούσε και το κατανοώ πλήρως.
Όμως, αντάλλαζαν πολλά μηνύματα εκείνη κι ο σύζυγός μου.
Μου μπήκαν υποψίες ότι ήθελαν να τα ξαναβρούν,
να αναζωπυρωθεί η σχέση τους.
Αυτό σίγουρα έφερε ένταση μεταξύ μας.
Εγώ έγινα πολύ ανασφαλής κι αυτός πολύ αμυντικός,
έτσι τον παρακολουθούσα κρυφά, κρυφάκουγα
και έτσι αποκαλύφθηκαν πολλά.
Η σχέση μας έγινε πολύ εκρηκτική μετά από όλα αυτά.
Αποφάσισα ότι έπρεπε να μπουν όρια για να πετύχει ο γάμος μας.
Ένα απ' αυτά αφορούσε την πρώην του.
Του είπα ότι θα μιλούσαν μόνο για τον γιο τους. Για τίποτα άλλο.
Σ' εκείνη δεν άρεσε αυτό.
Με την Τζάκλιν δεν μιλούσαμε όταν έχασα τον γιο μου.
Στην κηδεία του,
ένιωθε άβολα που έβλεπε εμένα και τον Τζέσι να στεκόμαστε μαζί.
Εγώ κρατούσα το χέρι του Τζέσι για παρηγοριά.
Έφυγε από την κηδεία στα μισά,
επειδή είχε σκάσει από τη ζήλεια της.
Αυτό έπρεπε να ήταν καμπανάκι.
Μετά από την κηδεία,
πέρασαν εβδομάδες.
Η Τζάκλιν δεν ήθελε να μιλώ με τον Τζέσι.
Ένιωθε ότι είχαμε ακόμα αισθήματα.
Ήμασταν τόσα χρόνια μαζί,
κάναμε ένα παιδί μαζί, χάσαμε το παιδί μας μαζί,
και βέβαια υπήρχαν αισθήματα.
Ο τρόπος που μιλούσαμε με τον Τζέσι σίγουρα θα της προκαλούσε ανασφάλεια.
Υπάρχει ένας δεσμός
που δεν σπάει.
Μπλόκαρα τη Σάντρα από όλα τα μέσα κοινωνικής δικτύωσης του συζύγου μου,
για να μην μπορεί να επικοινωνήσει μαζί του.
Η Σάντρα είχε μια φίλη.
Είχε στείλει μια φωτογραφία της φίλης της με τα εσώρουχα στον άντρα μου.
Και της είπα "Αν μιλάτε μόνο για τον γιο σας,
γιατί ο άντρας μου έχει φωτογραφία της φίλης σου στα μηνύματα του;"
Εκεί έγινε κακιά απέναντί μου.
Δεν θυμάμαι τι βρισιές μου είπε, αλλά με έβρισε.
Έστειλα φωτογραφία μιας άλλης στον Τζέσι.
Όχι δική μου, ήταν φωτογραφία μιας άλλης.
Όντως, με φλέρταρε.
Μπορεί κι εγώ…
να ανταποκρίθηκα, αλλά χωρίς σκοπό να τον κερδίσω.
Mου έστειλε μήνυμα.
Ήταν πολύ επιθετική.
Ήταν απειλητική.
Ήθελε να τσακωθούμε.
Έψαχνε για καβγά.
Εγώ δεν ήθελα να τσακωθώ μαζί της,
έτσι της μίλησα ξεκάθαρα.
"Έκανα λάθος.
Θα συνεχίσω να του μιλώ, όμως, εάν μου μιλάει αυτός".
Αυτό την εξόργισε.
Ήταν η τελευταία φορά που της μίλησα μέχρι και σήμερα.
Ήρθαν κάποια μηνύματα.
Μηνύματα με κακία.
Και ξέσπασα.
Ήταν λες και πατήθηκε ένα κουμπί.
Αποφάσισα να την εκδικηθώ.
ΓΙΑ ΝΑ ΜΗΝ ΤΗΝ ΥΠΟΨΙΑΣΤΟΥΝ, Η ΤΖΑΚΛΙΝ ΠΕΡΙΜΕΝΕ ΠΑΝΩ ΑΠΟ ΕΝΑΝ ΧΡΟΝΟ
ΠΡΟΤΟΥ ΑΝΑΛΑΒΕΙ ΔΡΑΣΗ ΕΝΑΝΤΙΟΝ ΤΗΣ ΣΑΝΤΡΑΣ
ΤΟ 2019, Η ΣΑΝΤΡΑ ΕΙΧΕ ΗΔΗ ΞΑΝΑΠΑΝΤΡΕΥΤΕΙ ΚΑΙ ΕΙΧΕ ΑΠΟΚΤΗΣΕΙ ΑΚΟΜΑ ΕΝΑ ΠΑΙΔΙ
Ο στόχος ήταν να την τρομάξω.
Να της αφήσω ανώνυμα κάποια τρομακτικά πράγματα στο σπίτι της,
για να αναρωτηθεί "Ποιος το έκανε; Με παρακολουθούν;"
Να την κάνω να αναστατωθεί.
ΓΕΙΑ!
Την πρώτη φορά, έφτιαξα κάτι απλό.
Ένα χαρτί με τη φωτογραφία και το όνομά της.
Νομίζω, είμαι σίγουρη
ότι ζωγράφισα μια κόκκινη πεντάλφα στο πρόσωπό της.
ΙΟΥΝΙΟΣ
ΣΤΙΣ 15 ΙΟΥΝΙΟΥ 2019,
Η ΤΖΑΚΛΙΝ ΑΦΗΣΕ ΣΤΟ ΣΠΙΤΙ ΤΗΣ ΣΑΝΤΡΑΣ ΤΟ ΑΝΤΙΚΕΙΜΕΝΟ ΠΟΥ ΕΦΤΙΑΞΕ
Το πρώτο αντικείμενο, νομίζω ήταν γύρω στη 1:00 ή στις 2:00 τα ξημερώματα.
Στον δρόμο,
είχα πολύ άγχος.
Ήξερα ότι ήταν λάθος αυτό που έκανα, αλλά το έκανα.
Είχα φτιαχτεί,
είχα ένα αίσθημα…
Δεν ξέρω πώς ένιωθα.
Ξέρω ότι ένιωσα καλά που το άφησα,
και ότι θα ξυπνούσε το πρωί
και θα προσπαθούσε να σκεφτεί ποιος το έκανε.
Ξύπνησα να πάω στη δουλειά, άνοιξα την πόρτα
και βρήκα τη φωτογραφία μου με μια πεντάλφα ζωγραφισμένη πάνω μου.
ΓΕΙΑ!
Είχε ένα καμένο κερί
και έγραφε "Γεια σου, Σάντρα".
Το βρήκα στο έδαφος.
Μου κόπηκε το αίμα.
Δεν ήξερα ποιος το είχε κάνει και γιατί να μου το κάνει κάποιος.
Με έπιασε πανικός.
Ξύπνησα τον άντρα μου
και του το έδειξα.
Τα παιδιά μας ήταν εκεί
και έπρεπε να φροντίσουμε να μην το δουν,
δεν ήθελα να εκτεθούν σε κάτι τέτοιο.
Ο άντρας μου πήρε την αστυνομία.
Τρόμαξα. Ένιωσα απειλή.
Ένιωθα ότι με ακολουθούσε κάποιος και δεν είχα ιδέα.
Θυμάμαι εκείνη τη μέρα ότι οδηγούσα να πάω στη δουλειά και έτρεμα.
Έβλεπα τα αυτοκίνητα που περνούσαν δίπλα μου,
έβλεπα τον καθένα που με πλησίαζε
και προσπαθούσα να σκεφτώ αν ήταν αυτός ή αναρωτιόμουν ποιος να ήταν.
Έτρωγα το μυαλό μου την ώρα της δουλειάς
και ήταν…
Ήταν τρομακτικό.
Ήταν η μόνη σκέψη στο μυαλό μου τις επόμενες δυο τρεις μέρες.
Το μόνο που σκεφτόμουν ήταν
αν είχε τρομάξει.
Είχε μετατραπεί
σε μια αρρωστημένη σκέψη γύρω από το πρόσωπό της.
Δεν μπορώ να εξηγήσω πώς δημιουργήθηκε η εμμονή.
Απλώς έγινε. Νομίζω ήταν επειδή ήθελα να μάθω
τι είχε αυτή που δεν είχα εγώ και το ήθελε ο άντρας μου.
Μόλις μου πέρασε το αίσθημα ικανοποίησης,
άρχισα να σχεδιάζω την επόμενη επίθεση ή όπως θέλετε ονομάστε το.
Δεν θυμάμαι ακριβώς τι είχα αφήσει τη δεύτερη φορά.
Πήρα σπάγκο και έφτιαξα μια κούκλα.
Έβαλα καρφίτσες στο κεφάλι και στην καρδιά της,
την έβαλα μέσα σε ένα βαζάκι με χώμα από το νεκροταφείο
και το σφράγισα.
Και σχεδίασα σύμβολα μαγείας πάνω στο βαζάκι.
Ειλικρινά, δεν μπορώ να σας πω τι σημαίνουν τα πιο πολλά.
Ξέρω ότι έχουν να κάνουν με τη θρησκεία της Γουίκα.
Ήξερα ότι η ίδια ήταν χριστιανή,
και το να βρει αυτά τα πράγματα στο κατώφλι της θα ήταν τρομακτικό.
Ξέρω ότι αν τα έβρισκα εγώ στη βεράντα μου, θα τρόμαζα.
Άφησαν ένα βαζάκι γεμάτο άμμο
και μια κούκλα βουντού με καρφίτσες καρφωμένες στο πρόσωπο και στην καρδιά.
Στο βαζάκι έγραφε με κόκκινο τα αρχικά μου και την ημερομηνία γέννησής μου,
μαζί με άλλα σατανικά σύμβολα.
Σε δυο μέρες θα είχε γενέθλια ο γιος μου, άρα όποιος και να ήταν, το ήξερε αυτό
καθώς και το ότι βρισκόμουν σε ευάλωτη κατάσταση, ότι πενθούσα.
Η χρονική στιγμή το έκανε χειρότερο.
Ήταν κακία.
Ήθελαν…
να με τιμωρήσουν και δεν ήξερα γιατί.
Αυτό με τρόμαξε περισσότερο,
επειδή δεν ήξερα ποιος μπορούσε να ήταν τόσο κακός για να κάνει κάτι τέτοιο.
Καθόμουν στο σπίτι μου
και σκεφτόμουν πόσο θα είχε τρομάξει
και δεν θεωρούσα ότι την είχα τρομάξει αρκετά.
Ήθελα να νιώθει την ένταση
ότι την παρακολουθούν.
Ήθελα να το κάνω πιο έντονο.
Έτσι, έφτιαξα ένα ψεύτικο προφίλ στο Facebook μιας πρώην συναδέλφου της
και πήρα μια φωτογραφία της που θα έβρισκαν μόνο οι φίλοι της
στα μέσα κοινωνικής δικτύωσης,
την τύπωσα και την έδεσα πάνω σε έναν πάπυρο,
βρήκα μια κατάρα στα λατινικά,
την έβαλα σε πάπυρο μαζί με τη φωτογραφία της, τα έδεσα
και τα άφησα στο αυτοκίνητό της.
Θυμάμαι ότι η κατάρα στα λατινικά είχε να κάνει
με μάστιγα και αιματοχυσία.
Δεν ξέρω παραπάνω.
Δεν την έμαθα απ' έξω.
Είχα…
Είχα μια ιδέα
ότι αυτό που έκανα ήταν εγκληματικό.
Δεν το πήρα όσο σοβαρά έπρεπε.
Χωρίς δισταγμό, πήραμε την αστυνομία.
Ήρθαν αμέσως και πήραν τον πάπυρο.
Μου έστειλαν φωτογραφίες με το περιεχόμενό του
και είχε ένα ξόρκι στα λατινικά.
Στην ουσία, έλεγε ότι ήθελαν να πεθάνω.
Εκείνη την εποχή,
δεν περίμενα να τους πιάσουν.
Ο φόβος μου χειροτέρεψε.
Ήμουν σίγουρη ότι θα μου έκαναν ζημιά στο αμάξι,
ότι θα έπαιρνα τα παιδιά στον παιδικό σταθμό
και θα είχα χαλασμένα φρένα.
Οτιδήποτε. Ανησυχούσα ότι κάποιος ήθελε να με σκοτώσει
και θα πάθαιναν κάτι τα παιδιά μου.
Είμαι αστυνομικός για σχεδόν 14 χρόνια.
Έχω δει τι είναι ικανός ο κόσμος να κάνει.
Δεν ξέρεις μέχρι πού μπορεί να φτάσει ένας στόκερ.
Ξεκινάει με κάτι μικρό και ίσως φτάσει μέχρι τον θάνατο.
Με λένε Τζος Χιλ. Ήμουν επικεφαλής στην υπόθεση αυτή.
Προτού αναλάβω,
το θύμα πήρε την αστυνομία άλλες πέντε φορές για καταγγελία.
ΤΖΟΣ ΧΙΛ ΑΞΙΩΜΑΤΙΚΟΣ ΔΙΕΡΕΥΝΗΣΗΣ
Ήταν καθήκον μου να προστατεύσω τη Σάντρα και την οικογένειά της.
Αρχικά, δεν μπορούσαμε να βρούμε τον ύποπτο,
αλλά όταν ήρθε στο γραφείο μου η Σάντρα για ανάκριση,
άρχισαν να ενώνονται τα κομμάτια.
ΜΕΤΑ ΑΠΟ ΣΥΝΕΝΝΟΗΣΗ ΜΕ ΤΗΝ ΑΣΤΥΝΟΜΙΑ,
ΤΟΠΟΘΕΤΗΘΗΚΑΝ ΚΑΜΕΡΕΣ ΑΣΦΑΛΕΙΑΣ ΕΞΩ ΑΠΟ ΤΟ ΣΠΙΤΙ ΤΗΣ ΣΑΝΤΡΑΣ
Σήμερα είναι 11 Οκτωβρίου 2019, γύρω στις 8:30 π.μ.
Θα ανακρίνω την…
Για την υπόθεση υπ' αριθμόν 22280.
ΟΚΤΩΒΡΙΟΣ
ΣΤΙΣ 11 ΟΚΤΩΒΡΙΟΥ, Ο ΝΤΕΤΕΚΤΙΒ ΧΙΛ ΕΙΔΕ ΜΕ ΤΗ ΣΑΝΤΡΑ
ΠΛΑΝΑ ΑΠΟ ΤΟ ΤΕΛΕΥΤΑΙΟ ΣΥΜΒΑΝ
Ήθελα να σου δείξω τι έβλεπα.
Θα σου ζητούσα να δεις…
Θα δούμε μαζί αυτό που είδα
για να βεβαιωθώ ότι βλέπουμε το ίδιο.
ΟΙ ΚΑΜΕΡΕΣ ΑΠΑΘΑΝΑΤΙΣΑΝ ΕΝΑ ΟΧΗΜΑ ΝΑ ΣΤΑΜΑΤΑ
ΚΟΝΤΑ ΣΤΟ ΣΠΙΤΙ ΤΗΣ ΣΑΝΤΡΑΣ
Αυτό το αυτοκίνητο είναι χάτσμπακ.
-Ποιου είναι; -Του Τζέσι.
Του Τζέσι.
Πώς λένε τη σύζυγό του;
Τζάκλιν.
Τζάκλιν;
Είναι το αυτοκίνητό τους αυτό, δεν υπάρχει αμφιβολία.
ΕΝΑ ΑΤΟΜΟ ΦΑΙΝΕΤΑΙ ΝΑ ΒΓΑΙΝΕΙ ΑΠΟ ΤΟ ΑΥΤΟΚΙΝΗΤΟ
ΚΑΙ ΝΑ ΒΑΖΕΙ ΑΝΤΙΚΕΙΜΕΝΑ ΣΤΟ ΣΠΙΤΙ ΤΗΣ ΣΑΝΤΡΑΣ
Το σώμα… Δεν ξέρω τον πρώην σου,
αλλά το άτομο περπατάει σαν γυναίκα.
Ο τρόπος που κουνάει τα χέρια
και που κουνάει τους γοφούς είναι γυναικείος, φαίνεται.
Είναι γυναίκα.
ΤΑ ΠΛΑΝΑ ΑΠΟΚΑΛΥΨΑΝ ΟΤΙ Η ΓΥΝΑΙΚΑ ΔΕΝ ΔΡΟΥΣΕ ΜΟΝΗ ΤΗΣ
ΥΠΗΡΧΕ ΚΑΙ ΔΕΥΤΕΡΟ ΑΤΟΜΟ ΣΤΟ ΑΥΤΟΚΙΝΗΤΟ
Το ένα στοιχείο οδήγησε στο άλλο.
Άρχισα να λύνω το παζλ
της προέλευσης των αντικειμένων.
Αυτό με οδήγησε στο να ανακρίνω την Τζάκλιν.
ΟΚΤΩΒΡΙΟΣ
ΝΟΕΜΒΡΙΟΣ
ΣΤΙΣ 6 ΝΟΕΜΒΡΙΟΥ 2019, Ο ΤΖΟΣ ΧΙΛ ΑΝΑΚΡΙΝΕΙ ΤΗΝ ΤΖΑΚΛΙΝ ΣΤΟ ΣΠΙΤΙ ΤΗΣ
Συγγνώμη που σε ξυπνήσαμε.
Δούλευες μέχρι αργά; Τι ώρα σχόλασες;
Σχόλασα στις 9:30.
ΠΛΑΝΑ ΑΣΤΥΝΟΜΙΑΣ
Ήταν ενδιαφέρουσα ανάκριση.
Πείτε μου…
Γνωρίζετε γιατί είμαστε εδώ.
Το αρνείστε;
Επειδή είχαν κάμερες.
Ειλικρινά, δεν θα σας πω ψέματα.
Είναι βλακεία, πλέον.
Ναι, ήθελα να την πειράξω.
ΖΗΤΗΘΗΚΕ ΑΠΟ ΤΗΝ ΤΖΑΚΛΙΝ ΝΑ ΚΑΤΟΝΟΜΑΣΕΙ ΤΟ ΑΛΛΟ ΑΤΟΜΟ
Ο Τζέσι ήταν μαζί σου όταν τα έκανες όλα αυτά;
Η μητέρα μου.
-Είναι εδώ; -Ναι.
Μπορώ να της μιλήσω;
-Να τη φωνάξω. -Ευχαριστώ.
Δέθηκα συναισθηματικά μ' αυτήν την υπόθεση,
επειδή ως πατέρας και σύζυγος θέλω να προστατεύσω την οικογένειά μου.
H μητέρα μιας ενήλικης κόρης
να επιτρέπει και να είναι συνένοχη τέτοιας συμπεριφοράς.
Αυτό σίγουρα άλλαξε τα πράγματα.
ΤΗΝ ΠΕΡΙΟΔΟ ΤΩΝ ΣΥΜΒΑΝΤΩΝ,
Η ΤΖΑΚΛΙΝ ΕΜΕΝΕ ΜΕ ΤΗ ΜΗΤΕΡΑ ΤΗΣ ΓΙΑ ΕΝΑΝ ΧΡΟΝΟ
Γεια σας. Σας ξυπνήσαμε;
Ήμουν ξύπνια, αλλά απολάμβανα την ησυχία μου.
-Συγγνώμη. Με λένε Τζος. -Γεια.
Από το γραφείο του σερίφη.
Μίλησα με τον Τζέσι και την κόρη σας,
άρα ξέρω τα πάντα.
Αλλά, είμαι περίεργος.
Σας είπε τον λόγο; Σας είπε τι κάνατε;
-Ναι, ήξερα τι συνέβαινε. -Μάλιστα.
Της εξήγησα τι συνέβαινε, τους ισχυρισμούς.
Χαμογελούσε αυτάρεσκα.
Δεν θα σας κάνω μάθημα. Έμαθα ότι υπάρχει παρελθόν.
-Ναι. -Δεν είμαι αφελής.
Ειλικρινά, το βρήκα αστείο.
Θεώρησα ότι θα μάθαινε το μάθημά της και θα τους άφηνε ήσυχους.
Γι' αυτό πήγα μαζί της.
Το υποβαθμίζει, όπως και η Τζάκλιν. "Ένα αστείο ήταν".
Λυπάμαι, δεν είναι καθόλου αστείο.
Ήταν ένας παρατεταμένος και συνεχής καταιγισμός
μαρτυρίου, βασανιστηρίου, παρενόχλησης και ενόχλησης
οδηγώντας τη Σάντρα και την οικογένειά της στον φόβο για σωματική βλάβη ή θάνατο.
Με λένε Κρίστι Φέργκιουσον
και η κόρη μου είναι η Τζάκλιν Φέιγκιν.
Μικρή, η Τζάκλιν άφηνε τους άλλους να την κάνουν ό,τι θέλουν.
Τη ρωτούσα συνεχώς
"Γιατί επιτρέπεις να σου φέρονται έτσι;"
ΚΡΙΣΤΙ ΦΕΡΓΚΙΟΥΣΟΝ
Την πιέζαμε χρόνια να παραγγείλει ακόμα και το φαγητό της,
επειδή ήταν τόσο ντροπαλή, συνεσταλμένη και ήσυχη.
Τώρα, θυμώνει λίγο πιο εύκολα, ευτυχώς,
αλλά γενικά θέλει πολλά για να αναστατωθεί.
Ειλικρινά, δεν θυμάμαι πώς μας ήρθε η ιδέα.
Μπορεί και να βλέπαμε μια ταινία.
Αλλά,
μιλούσαμε ένα βράδυ και είπε
"Κάποια στιγμή πρέπει να μαθευτεί".
Είπε ότι μπούχτισε τα ψέματα.
Ήταν από αυτά που λες "Αρκετά, μέχρι εδώ".
Και είπε "Ίσως αν αποτραβηχτώ και την πειράξω λίγο,
ίσως έρθει να με αντιμετωπίσει
και να βγουν όλα στη φόρα".
Εγώ πρότεινα να της χτυπήσει την πόρτα,
αλλά η κόρη μου ένιωσε ότι αυτό δεν θα έβαζε τέλος στην ιστορία.
ΠΛΑΝΑ ΑΣΤΥΝΟΜΙΑΣ
Ειλικρινά, όταν με συνέλαβαν,
τσαντίστηκα, νευρίασα.
Σοκαρίστηκα από το γεγονός ότι
"Κάνετε τόση φασαρία επειδή αφήσαμε κάποια αντικείμενα;"
Ειλικρινά, δεν το σκεφτήκαμε ως κάτι παραπάνω από πιθανή παρενόχληση.
Αν πήγαμε με πρόθεση να μας πιάσουν και να μας συλλάβουν;
Όχι.
Κανείς δεν προσπάθησε να κάνει κακό σε κανέναν.
Ούτε εγώ ούτε η κόρη μου.
Εμένα μου φάνηκε αστείο.
Εγώ κατάλαβα ότι
φοβόντουσαν για τη ζωή τους και για τα παιδιά τους.
Αυτό είχε πει, "Επειδή είμαι χριστιανή,
με τρομάζει πολύ".
Όλη η κατάσταση.
Όχι. Του έδωσαν μεγαλύτερες διαστάσεις.
ΝΟΕΜΒΡΙΟΣ
ΣΤΙΣ 8 ΝΟΕΜΒΡΙΟΥ, ΤΖΑΚΛΙΝ ΚΑΙ ΚΡΙΣΤΙ ΣΥΝΕΛΗΦΘΗΣΑΝ
ΚΑΙ ΚΑΤΗΓΟΡΗΘΗΚΑΝ ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ
Στο Τέξας, τα κριτήρια για παρενοχλητική παρακολούθηση
πληρούνται όταν κάποιος πιστεύει εύλογα
ότι βρίσκεται σε κάποιο κίνδυνο.
Μετά, καθορίζεις την πρόθεση της πράξης.
ΧΙΘ ΤΣΑΜΝΕΣ Β. ΓΕΝ. ΕΙΣΑΓΓΕΛΕΑΣ
Έγινε για να πανικοβάλει, να απειλήσει ή να παρενοχλήσει το άτομο;
Αυτή η υπόθεση πληροί όλα τα κριτήρια.
ΕΝΟΡΚΗ ΚΑΤΑΘΕΣΗ ΕΝΤΑΛΜΑΤΟΣ ΣΥΛΛΗΨΗΣ
Ονομάζομαι Χιθ Τσάμνες,
ένας εκ των βοηθών γενικών εισαγγελέων
στην κομητεία Σμιθ του Τέξας,
και αυτή η υπόθεση είχε ανατεθεί σε μένα.
Δεν είχα ασχοληθεί με πολλές τέτοιες υποθέσεις.
Αυτή η υπόθεση είναι λίγο διαφορετική,
επειδή οι κατηγορούμενες είναι μητέρα και κόρη.
Δεν αρνήθηκαν ποτέ την ανάμειξή τους,
αλλά το αντιμετώπισαν χαλαρά, του τύπου
"Ήταν μια φάρσα και δεν το θεωρήσαμε κάτι παραπάνω".
Δεν αλλάζει το γεγονός
ότι διεπράχθη η παράβαση της παρενοχλητικής παρακολούθησης.
ΣΤΟ ΤΕΞΑΣ, Η ΚΑΤΑΔΙΚΗ
ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ ΕΠΙΣΥΡΕΙ ΠΟΙΝΗ ΚΑΘΕΙΡΞΗΣ
Στην τελική, όταν μίλησα με το θύμα,
αυτό που ήθελε ήταν να την αφήσουν ήσυχη.
Έτσι, έκανα μια προσφορά στην Τζάκλιν και στην Κριστίνα
για δικαστικό συμβιβασμό.
Στην Τζάκλιν και στη μητέρα της έγινε προσφορά ή για τρία χρόνια φυλάκιση
ή οχτώ χρόνια αναστολή εκτέλεσης υπό επιτήρηση.
Και οι δυο τους επέλεξαν την αναστολή εκτέλεσης υπό επιτήρηση.
Δεν είναι εύκολο να βρίσκεσαι υπό επιτήρηση σε αυτήν την κομητεία.
Περνάς από τακτικό ναρκοτέστ. Κάνεις κοινωφελή εργασία.
Υπάρχουν προγράμματα,
ανάλογα με το έγκλημα που διέπραξες, τα οποία είναι υποχρεωτικά.
Η αντίληψη ότι η επιτήρηση είναι χάδι
για έναν κανονικό άνθρωπο δεν ισχύει.
Προκαλεί αναστάτωση.
Σου αλλάζει τη ζωή.
ΚΑΘ' ΟΛΗ ΤΗ ΔΙΑΡΚΕΙΑ ΤΗΣ ΕΠΙΤΗΡΗΣΗΣ, ΑΠΑΓΟΡΕΥΕΤΑΙ
Η ΤΖΑΚΛΙΝ ΚΑΙ Η ΚΡΙΣΤΙ ΝΑ ΕΠΙΚΟΙΝΩΝΗΣΟΥΝ ΜΕ ΤΗ ΣΑΝΤΡΑ
ΑΠΑΓΟΡΕΥΕΤΑΙ ΕΠΙΣΗΣ Η ΤΖΑΚΛΙΝ ΚΑΙ Η ΚΡΙΣΤΙ ΝΑ ΜΙΛΟΥΝ ΜΕΤΑΞΥ ΤΟΥΣ
Σ' αυτήν την υπόθεση ήταν κατηγορούμενες,
έτσι προσθέσαμε μια ρήτρα ότι δεν μπορούσαν να επικοινωνούν
η μία με την άλλη ούτε με το θύμα.
Αν είχαν δείξει πραγματική μεταμέλεια,
ίσως η θέση μας να ήταν λίγο διαφορετική.
Στην τελική, όμως, ακόμα πιστεύουν ότι ήταν απλώς ένα αστείο.
Επειδή δεν αναγνωρίζουν
τη σοβαρότητα και τη σημασία της πράξης τους,
δεν πιστεύω ότι χρειάζεται να επικοινωνούν μεταξύ τους.
Είναι τόσο απλό.
Με αυτήν την ποινή, δεν μπορώ να επικοινωνώ με την κόρη μου.
Πήγαμε από την καθημερινή επαφή στο σπίτι
στο να μην μπορούμε να μιλάμε. Είναι πολύ δύσκολο.
Θεωρώ ότι η ποινή ήθελε να στείλει ένα μήνυμα; Ναι.
Είμαι πνευματικό άτομο, αλλά
δεν πιστεύω στην οργανωμένη θρησκεία
και νιώθω ότι ήθελαν να μου δώσουν ένα μάθημα.
Να μου δείξουν ότι αν δεν ακολουθήσω τη χριστιανική πίστη,
τότε θα τιμωρηθώ.
Δεν είχε καμία σχέση με παρενοχλητική παρακολούθηση.
ΜΑΝΑ ΚΑΙ ΚΟΡΗ ΚΑΤΗΓΟΡΗΘΗΚΑΝ ΓΙΑ ΥΠΟΘΕΣΗ ΠΑΡΕΝΟΧΛΗΣΗΣ ΜΕ ΒΟΥΝΤΟΥ
Στην περιοχή αυτή, δεν δικαιούσαι
να είσαι τίποτα άλλο παρά ο χριστιανός που ορίζουν αυτοί.
Η ΚΑΤΑΔΙΚΗ ΤΗΣ ΤΖΑΚΛΙΝ ΚΑΙ ΤΗΣ ΚΡΙΣΤΙ ΔΗΜΟΣΙΕΥΤΗΚΕ ΣΕ ΤΟΠΙΚΕΣ ΕΦΗΜΕΡΙΔΕΣ
ΚΑΙ ΜΕΤΑ ΑΝΑΠΑΡΑΧΘΗΚΕ ΣΤΑ ΕΘΝΙΚΑ ΜΕΣΑ ΕΝΗΜΕΡΩΣΗΣ
ΤΖΑΚΛΙΝ ΦΕΪΓΚΙΝ ΦΛΙΝΤ ΤΕΞΑΣ
Δεν ήξερα ότι οι ειδήσεις κάλυψαν το θέμα
ώσπου μια μέρα στο διάλειμμά μου στη δουλειά
είχα ένα σωρό αναπάντητες κλήσεις στο κινητό.
"Τι έγινε; Μπες στο Facebook".
Επειδή εδώ, στη Ζώνη της Βίβλου στο Τέξας, θέματα όπως μαγεία,
βουντού, σατανισμός, είναι ό,τι χειρότερο μπορούν να σου προσάψουν.
Κάποιοι έλεγαν ότι μας αξίζει να πεθάνουμε,
να μας στείλουν στο ψυχιατρείο.
Τρελά πράγματα.
Όποιος το βλέπει απ' έξω,
καταλαβαίνω τι εντύπωση μπορεί να σχηματίσει,
αλλά θεωρώ ότι ήταν άδικο.
Νιώθω ότι ακούστηκε μόνο μια εκδοχή
και παρουσιάστηκε
ως μια μοχθηρή επίθεση σε ένα αθώο κορίτσι.
ΤΖΑΝ ΛΑΝΓΚΜΠΕΪΝ
Πιστεύω ότι η υπόθεση αυτή απέκτησε δημοσιότητα για τον λόγο ότι
η επιλογή της επίθεσης της δις Φέιγκιν
αφορούσαν μαγεία και σατανιστική λατρεία.
Οι επιλογές τους είχαν σχεδιαστεί στρατηγικά
λόγω του θύματος.
Ο στόκερ γνωρίζει το θύμα του.
Αν έχει βαθιά πίστη,
εκεί θα στοχεύσει ο κακοποιητής ή ο στόκερ.
Αυτό είδα σ' αυτήν την υπόθεση,
ότι η Τζάκλιν ήθελε να κάνει το θύμα της, μια ευσεβής χριστιανή, να πληρώσει.
Υπήρχαν κάποια σχόλια για το πώς επηρεάστηκε το θύμα.
Η αλήθεια είναι ότι δεν με νοιάζει
πώς την επηρέασε.
Ήταν υπερβολικά μελοδραματική
και ισχυριζόταν πράγματα που δεν υπήρχαν.
Θα ακουστεί φριχτό αυτό.
Δεν με νοιάζει αν ζει ή αν πεθάνει. Δεν είναι σημαντική στη ζωή μου.
Οι πιο πολλοί στόκερ ευτελίζουν τις πράξεις τους.
"Σιγά το πράγμα. Το κάνεις θέμα.
Σαν υστερική κάνεις.
Γιατί πήρες αστυνομία; Μια χαζομάρα είναι. Είσαι χαζή".
Είναι ο ευτελισμός.
Μεταθέτει την ευθύνη.
"Δικό σου είναι το πρόβλημα, επειδή δεν έγινε και τίποτα".
Πώς μπορεί να ξέρει πώς ένιωσε το θύμα, η Σάντρα;
Δεν αποφασίζει ο θύτης
πώς επηρέασε τη ζωή κάποιου άλλου.
Πέρασαν δύο χρόνια τώρα
και ακόμα κουβαλάω το τραύμα από αυτό που έγινε.
Ακόμη έχω φόβο μέσα μου που δεν ξέρω αν θα φύγει ποτέ.
Δεν πιστεύω ότι η επιτήρηση ήταν αρκετή.
Θα άρμοζε πιο πολύ στην περίπτωσή τους
αν έμπαιναν στη φυλακή για λίγο να σκεφτούν τις πράξεις τους.
Το δικαστικό σύστημα δεν παίρνει σοβαρά την παρενοχλητική παρακολούθηση.
Δεν πρόκειται για κάποιον που κάθεται στους θάμνους με κιάλια.
Μπορεί να είναι ο καθένας. Δεν ξέρεις τι είναι ικανός να κάνει κάποιος.
Εγώ φάνηκα τυχερή και τη γλίτωσα.
ΑΝ ΚΑΙ ΑΠΑΓΟΡΕΥΕΤΑΙ Η ΕΠΑΦΗ ΜΕ ΤΗ ΣΑΝΤΡΑ,
Η ΤΖΑΚΛΙΝ ΕΜΑΘΕ ΓΙΑ ΤΟΝ ΑΝΤΙΚΤΥΠΟ ΤΩΝ ΠΡΑΞΕΩΝ ΤΗΣ
Ανάλαβα από μόνη μου να διαβάζω τις ειδήσεις
κι από εκεί έμαθα ότι χρειάστηκε να κάνει ψυχοθεραπεία,
επειδή αντιμετώπιζε τραύμα από το συμβάν.
Νόμιζα ότι μόλις μάθαινε ότι εγώ ήμουν,
δεν θα το έπαιρνε πια στα σοβαρά.
Και ότι θα της περνούσε.
Δεν πίστευα ότι θα υπήρχε μακροχρόνιο τραύμα ή βάσανο.
Τώρα, όμως, πιστεύω ότι αυτό που έκανα μπορεί να την έχει τραυματίσει.
Ναι, το πιστεύω.
Δεν υπάρχει αρκετά μεγάλη απολογία στον κόσμο για να επανορθώσω.
Επηρέασα βαθιά τη ζωή της με αρνητικό τρόπο.
Θα πρέπει να ζήσω με αυτό που έκανα,
όπως θα ζήσει εκείνη με αυτό που της έκανα εγώ.
Έχω μετανιώσει εκατό τοις εκατό.
Υποτιτλισμός: Μαρία Ρούσσου